Беседа:Народна република България – Уикипедия\nБеседа:Народна република България\n1 Народна Република с/у Народна република\n2 химн на България (1950-1964)\n3 "Държавните и партийни дейци изразходват обаче неправомерно много пари за построяване на свои вили и ловни резиденции в страната."\n4 Нужна ли е отделна статия?\n6 Дата за края на НРБ\n7 Коректни източници\nНародна Република с/у Народна република[редактиране на кода]\nКоректният правопис не е ли Народна република България? --Спас Колев 12:37, 1 септември 2005 (UTC)\nТочно така си е според мен, това да не е английско заглавие на песен. --Tzeck 13:49, 1 септември 2005 (UTC)\nОпитвайки се да разбера как е правилно, вижте на какво налетях в Аписа.\n"КОНСТИТУЦИЯ на Народна република България\nОбн., ДВ, бр. 284 от 6.12.1947 г., изм., Изв., бр. 89 от 7.11.1961 г., ДВ, бр.   97 от 10.12.1965 г., изм. и доп., бр. 89 от 19.11.1969 г., отм., бр. 39 от  18.05.1971 г.\nБългария е Народна Република с представително управление, създадена и утвърдена  в резултат на героичните борби на българския народ против монархо-фашистката диктатура и на победоносното народно въстание на 9 септември 1944 г.\nВ Народната Република България цялата власт произтича от народа и принадлежи на народа." Darsie 13:56, 1 септември 2005 (UTC)\nПо време на референдума 1946 няма политическа сила, вкл. и опозицията, която да е за монархия. --Vladko 19:51, 7 декември 2006 (UTC)\nАми гледам в гугъла се среща и по двата начина по много, ама като че ли с малко "р" го срещнах по-често, а и от това дето съм го учил едно време по български заедно с моята си логика си мисля, че правилното е Народна република България, пък на различните места могат да го интерпретират по различен начин. А и примерно Обединеното кралство тук в Уикипедията е с макло "к", та защо тогава Народна република да е с голямо "р". Все пак републиката се нарича България (а не монархията, султаната и т.н), а не държавата - Република България. --Tzeck 15:12, 1 септември 2005 (UTC)\nПравилното е „Народна република България“ (тоест „република“ с малко Р) според нормите на книжовния български език. Крайно време е да сменя името на статията и да внеса нужните поправки в нея. --Elkost 14:30, 1 януари 2007 (UTC)\nПак ли старата тема??? Нали се разбрахме абревиатурите от времето на социализма да ги изпизсваме с главни букви ЧССР, ПНР, КНР, ДКМС и така нататък... --Пакко\nТемата си е актуална, докато не се изчисти грешката. Главните букви сде подразбират в съкращенията на БГ (за разлика от други езици). Тук обаче става дума не за съкращенията, а пълното (несъкратеното) название да се изписва правилно, тоест „република“ с малко Р.--Предният неподписан коментар е направен от Elkost (беседа • приноси) 17:21, 1 януари 2007 .\nхимн на България (1950-1964)[редактиране на кода]\nвж. Българийо мила--Фипс 00:36, 27 декември 2009 (UTC)\n"Държавните и партийни дейци изразходват обаче неправомерно много пари за построяване на свои вили и ловни резиденции в страната."[редактиране на кода]\nОпределете "неправомерно много", посочете източници с цифри и факти, приведете твърдението в енциклопедичен стил. Считам, че в този си вид твърдението няма място в уики. --GURU 13:21, 4 ноември 2009 (UTC)\nмдам прав си. то е тендензиознно.--Vammpi 19:23, 4 ноември 2009 (UTC)\nНужна ли е отделна статия?[редактиране на кода]\nНеобходимо ли да се създава статия, която отразява отделен период от развитието на България, но по начин, който създава впечатлението, че става въпрос за съвсем отделна държава? Между НРБ и РБ няма никаква разлика, освен в управляващите. Все едно да отделяме България при управлението на Станишев и България при Борисов! Създадени са категории за енергетика на НРБ, икономика на НРБ, не знам какво още за НРБ, но тези неща са и на РБ. Предлагам промяна в облика на статията, за да се премахне това впечатление. Murderdoll1122 07:26, 7 септември 2011 (UTC)\nЕдин от критериите за необходимост (донякъде субективен) е наличието на статията в чуждоезичните уикита. Ако видиш списъка вляво, статията я има на над 20 езика. От друга страна, подобна е ситуацията със СССР например, който поради коренно различната система на управление, устройство, икономика и др. се нуждае от отделна статия, единствено поради своята мащабност. И за последно, ако видиш най-долу, статията е категоризирана в „История на България (1945-1989)“, а не в отделна кат. „НРБ“. Поздрав --Василчо 07:50, 7 септември 2011 (UTC)\nСпоред мен НРБ си има място като статия, защото се отнася до точно определен период от историята. По същия начин имаме различни статии за Германия през различните периоди на историята. --Лорд Бъмбъри 13:01, 7 септември 2011 (UTC)\nЛипсва информация за съпротивата и народните съдилища. Пример Антикомунизъм в България 1944-1989 г., Народен съд, Възродителен процес, Независимо дружество за защита правата на човека и само част от нелегалните организации: „Първи легионерски център“ през 1946 г., оглавяван от Илия Минев, Влахинската конспирация, Пловдивската, Кюстендилската, процесът през 1947 г. срещу Никола Петков, Асеновградската през 1948 г. – най-голямата в България с 13 смъртни присъди, „Втори легионерски център“ с 12 смъртни присъди през 1948 – 1951 г., процесът срещу членовете на ЦК на Социалдемократическата партия, Сливенската, Габровската, Добричката, Новоселската, Видинската и десетки други нелегални организации през периода 1948 – 1953 г., сред които шест конспирации в Панагюрище. ... Други десетки хиляди от членовете им бяха изпратени във всичките 22 затвора в страната. Още повече бяха тези, които потънаха без присъди в концлагерите, добили печална слава – Куциян, Богданов дол, редица мини и каменни кариери, Белене, Ловеч и др. Десетки хиляди семейства бяха интернирани, разпиляни и разбити. източник --Vammpi 22:53, 12 януари 2012 (UTC)\nСтатията за съжаление е абсолютен миш-маш от няколко (две?) противоположни перспективи. Създава някаква фрагментарна и шизофренна представа за миналото. Особено дразнещи са очевидни забележки, приличащи на заяждания, вмъкнати след твърдения, които явно изглеждат опасно неутрални на огнедишащите антикомунисти. Примерите са твърде много и просто не знам дали си струва да се редактира статията. Поне ще дам един - след описанието на Народния съд някой е вметнал, че "за сравнение" на Нюрнбергският процес са съдени 19 души, от които са осъдени на смърт 12. Сравнението е безумно и единствената му цел е да постави в абсурдна светлина народния съд. В Нюрнберг се съдят само най-висшите нацистки лидери. Реално сравнение са процесите за "денацификация" във всички европейски страни, в които е имало колаборационизъм - Франция, Холандия, Белгия, Югославия, Гърция, Чехословакия и пр. Там съдените и осъдените са десетки хиляди. Холандия например осъжда 14,500 души, от които 109 на смърт. В самата Германия (и в Австрия) процесите са срещу 3,660,648 души. За какво си говорим? Статията е изключително аматьорска в момента.--Предният неподписан коментар е направен от анонимен потребител с адрес 95.42.111.66 (беседа) 00:44, 3 декември 2017\nБлагодаря за Вашето предложение! Ако смятате, че дадена статия трябва да бъде написана или подобрена, моля чувствайте се свободни да направите тези подобрения. Уикипедия е уики, така че всеки може да редактира почти всяка статия просто като щракне бутона редактиране отгоре. Дори не е нужно да сте влезли (въпреки, че има много причини да го направите). Уикипедианската общност Ви окуражава да бъдете смели, когато редактирате статии. Не се притеснявайте, ако от време на време допускате неволни грешки – вероятно те ще бъдат открити и оправени бързо. Ако не сте сигурни как се редактира, вижте тук или потренирайте в пясъчника.--Ket (беседа) 09:23, 3 декември 2017 (UTC)\nСравнението с държавите, окупирани от Германия в периода 1938-1945-а е некоректно, тъй като България е неутрална или съюзник на Германия в този период - не може да има колаборационизъм без окупация. В този смисъл Народният съд наказва български граждани за това, че са проявили гражданска доблест и са отказали да бъдат колаборационсти (т.е. да извършват антибългарска дейност в полза на чужда държава). Единствените документирани колаборационсти в България в онзи период са били БКП с Работническа партия (БРП), които по-късно заедно с държавата-окупатор - Съветския съюз - организират Народния съд.\nЗаради тази основна разлика смятам, че сравнението с "денацификационните" процеси в бившите окупирани от Германия държави, омаловажава антидържавния и антихуманния характер на Народния съд в България и това сравнение трябва да бъде премахнато. Поздрави, --Dido3 (беседа) 15:52, 4 декември 2017 (UTC) (регистриран потребител на Уикипедия)\nДата за края на НРБ[редактиране на кода]\nПреместено от У:Р. --09:47, 1 април 2012 (UTC)\nАко е прието че НРБ е основана през 1946 с премахването на монархията и провъзгласяването на Б-я за народна република, но преди приемането на Димитровската конституция (1947), то на коя дата трябва да се счита че официално престава да съществува:\nа) 10 ноември 1989 - със свалянето на Живков\nб) 15 ноември 1990 - с преименуването на НРБ в РБ\nв) 12 юли 1991 - с приемането на новата конституция\n--Василчо (беседа) 12:00, 19 март 2012 (UTC)\nНРБ и РБ са имена на една и съща държава, която не е преставала да съществува. Променя се само името на държавата, и то от датата на преименуването, ако това е датата която си посочил в б."б". LeeKeoma (беседа) 15:43, 19 март 2012 (UTC)\nДа, че е една и съща държава не споря, въпросът ми беше породен от факта, че в момента, в уводния шаблон на статията има информация за основаването, но не и за прекратяването на НРБ. --Василчо (беседа) 17:27, 19 март 2012 (UTC)\nНРБ и РБ са имена на една и съща държава, то по тази логика и Царство България, Княжество България и НРБ и РБ са една държава и се променя само името на държавата?? Що за логика? след НРБ имаме нова държавна система, не само ново име, но нови органи, нови фукции, разделяне на властите цял нов държавен строй - т.е. нова форма на държавно управление и ново държавно устройство.--Vammpi (беседа) 19:55, 19 март 2012 (UTC)\nБ-я от 1878 има съвсем различна територия (напр. Санстефанска, в която влизат днешна Македония, части от днешна Сърбия,...) докато през 46-та не се променят границите, а само името. --Василчо (беседа) 21:52, 19 март 2012 (UTC)\nФормално погледнато „15 ноември 1990 - с преименуването на НРБ в РБ“ доколкото тогава се променя името на държавата. Нито една от промените в държавното управление не се случва за един ден, но по отношение на името с което една държава се самоопределя датата е ясна. --Сале (беседа) 23:08, 19 март 2012 (UTC)\nVammpi, ако твърдиш, че промяната на формата на държавно управление или държавния строй или конституцията поотделно или заедно унищожават досегашната и създават нова държава ще влезеш в доста дълоки спорове от областа на историографията. Най-малкото ще трябва да оспориш понятието Трета българска държава и ще трябва да наложиш точна дефиниция на самото понятие държава, каквато доколкото знам в международното право не съществува. Дори ООН не използва точна дефиниция така, че дори и към тях да се обърнем няма да вземат отношение по въпроса. --Сале (беседа) 23:08, 19 март 2012 (UTC)\nДържавата не е въпрос на строй, име или територията, а по-скоро на суверенитет (дори номинален). Все още никой не говори за четвърта българска държава - говори се за първа българска република (народната), но пак в периода на трета българска държава. За НРБ, доколкото може да се каже, че е "основана", може да се каже и че "престава да съществува", когато се сменя името. Може би е най-добре да се изброят поетапно промените. Самото държавно устройство се смени с приемането на сегашната конституция (не мога да се сетя дали правиха някакви промени в старата - предполагам, че не са имали мандат). Skl1750 (беседа) 00:33, 20 март 2012 (UTC)\nTова е глупаво няма начало и край на държавата,изпускането на думата "народна" по никакъв начин не променя българската държава. -подобни датировки са безсмислени!!!Aladin (беседа) 05:43, 20 март 2012 (UTC)\n@ Сале, съгласен съм почти с теб. Страната е България, но държавата е НРБ. Ако искаш да влезеш в спор по политология няма проблем. Моето виждане е в шаблона да не пише дата, защото просто няма точна (или ако е една от горе изброените да се посочи изтоник). Но според мен то си е процес продължил 2 години и завършил с избирането на парламент, место управление и президент. НРБ е наследена от РБ и толкоз, но на Василчо не му хареса тази теза и затова попита общността за точна дата.\n@ Skl1750 Държавата за да има суверенитет (дори номинален) трябва да има територия, народ и държавна власт. Последните три са и класически белези на една държава (дефинирани от Георг Йелинек - de:Drei-Elemente-Lehre, en:Georg Jellinek In 1900 he compiled his main work, the General Theory of the State.). Допълва се и от държава е: Политическа форма за организиране на обществото, начело с органи за осъществяване на всички власти – изпълнителна, законодателна, съдебна, както и територията, върху която се разпростира тази организация; страна.--Vammpi (беседа) 08:46, 20 март 2012 (UTC)\nVammpi, не разбирам какъв е проблема с точната дата! Държавата е преименувана от НРБ в РБ и точната дата на преименуването се знае. Това е факт - ясен, конкретен и с лесно откриваеми източници. Вместо това ти предлагаш да въведем понятия „начало“ и „край“ на съществуване на размит термин какъвто е държавата? Това би било оригинално изследване. --Сале (беседа) 09:59, 20 март 2012 (UTC)\nИзхождайки от тезата, че страната е България (лично за мен с начало 632г.), а държавата = политическа форма за организиране на обществото (държавен стой или държавно устройство, т.е. може да е монархия, народна република, парламентарна република, диктатура и т.н.): Т.е. да дадем две дати (преименуване на Царство България? и преименуване на НРБ) като начало/край на (нови)държави, въпреки че остава да си действа старото държавно устройство? Освен че искам източници (!, ако ги има няма смисъл да дискутираме), то според мен не може тези две дати да съпоставят: 1.) На 15 септември 1946 г. е провъзгласена Народна република България, но има и прехождащи и съпровождащи действия на тази дата, като най-вече референдум за отхвърляне на монархията и с това чрез провъзгласяването на НРБ се обявява нов държавен стой (начало на нова държава). 2.) При „преименуването на НРБ в РБ“ не се променя нищо, не се обявява нищо, само се зачерква думата народна, докато държавния стой си остава същия до приемането на новата конституция, която не само обявява какъв ще е, но и въвежда нов държавен стой. Т.е. държавата продължава да съществува, но с променено име но каква е тази република - народна, парламентарна, президиална, федерална, ислямска и т.н.? Т.е. стария държавен строй продължава да съществува до въвеждането (или поне обявяването) на новия парламентарен държавен строй с име Република България..--Vammpi (беседа) 10:35, 20 март 2012 (UTC)\n@ Vammpi: ... но на Василчо не му хареса тази теза (не му хареса тезата в първата ѝ наложена и недискутирана форма, иначе самата теза не съм я отрекъл).\nВъв всеки случай, мисля че най-доброто и компромисно решение е, както казва потребител Skl1750, да се изредят датите. Така биха удовлетворили както читателите, смятащи че то е дългогодишен процес (1989-1991), така и тези, за които "краят" е просто статичен исторически момент. А източници ще се намерят, това да е кусура. --Василчо (беседа) 13:07, 20 март 2012 (UTC)\nВъпросът е ясен и е чисто правен, нека "юристите"-любители да си спестят ненужни упражнения по далечни за тях теми. LeeKeoma (беседа) 14:11, 20 март 2012 (UTC)\nКоректни източници[редактиране на кода]\nДвата източника които се цитират няколко пъти\n"Иванов, Мартин. Реформаторство без реформи. Политическата икономия на българския комунизъм 1963-1989 г.. София, ИИБМ/Институт „Отворено общество“, 2008"\n"Знеполски, Ивайло, Българският комунизъм. Социокултурни черти и властова траектория, Институт за изследване на близкото минало, Издателство Ciela, София, 2008"\nне са неутрални, не са научни и са като цяло ненадеждни. Те са работи на спонсорирани отвън мозъчни тръстове, за които е характерно прокарването на точно определени идеи и политика без оглед на фактологията. Характерно е също и ниското качество на техните творби, стигащо до манипулация и недостоверност. Пример са самите заглавия които включват словосъчетанието "българският комунизъм". Комунизъм в България не е имало! НРБ беше социалистическа страна! При такава фалшификация в самите заглавия, смятате ли че съдържанието ще е достоверно? Другата стандартна грешка е плановата непазарна икономика да се оценява с методиките на пазарната икономика. Такива опити са несъстоятелни. В частност, на държавно ниво "загуба" не може да се дефинира тъй като страната сама създава финансовият си капитал и сама го инвестира и той може да се увеличи само ако тя го увеличи, но това не е печалба, нито е загуба ако го намали. Затова словосъчетание като "...да привлича и използва финансов капитал..." е безмислено. То изхожда от сегашното положение на повечето страни в света, при което заемат конвертируема валута за да "покриват" стойността на парите си или за други цели. При съществуването на соц блока такова "покритие" е безмислено. Затова предлагам тези два източника и свързаните с тях текстове да се махнат и да се търсят алтернативни източници.--Предният неподписан коментар е направен от анонимен потребител с адрес 193.149.11.232 (беседа • приноси) .\nБлагодаря за Вашето предложение! Ако смятате, че дадена статия трябва да бъде написана или подобрена, моля чувствайте се свободни да направите тези подобрения. Уикипедия е уики, така че всеки може да редактира почти всяка статия просто като щракне бутона редактиране отгоре. Дори не е нужно да сте влезли (въпреки, че има много причини да го направите). Уикипедианската общност Ви окуражава да бъдете смели, когато редактирате статии. Не се притеснявайте, ако от време на време допускате неволни грешки — вероятно те ще бъдат открити и оправени бързо. Ако не сте сигурни как се редактира, вижте тук или потренирайте в пясъчника. --Василчо (беседа) 07:38, 20 май 2012 (UTC)\nАвторите са хабилитирани преподаватели, известни на академичната общност. Ако сте прав, не би било трудно да цитирате академични публикации, които оспорват техните твърдения. --Спас Колев (беседа) 12:19, 22 май 2012 (UTC)\nТова, че име се плаща отвън не значи че не са като цяло ненадеждни или неутрални. Дане би хора който цял живот да били в БКП или част от ДС да са неутрални.--Vammpi (беседа) 17:43, 22 май 2012 (UTC)\nПо принцип няма изискване за неутралност на източниците - просто трябва да бъдат изложени всички релевантни гледни точки. Ако има други гледни точки, подкрепени с източници, ще се добавят и те. --Спас Колев (беседа) 18:08, 24 май 2012 (UTC)\nВзето от „https://bg.wikipedia.org/w/index.php?title=Беседа:Народна_република_България&oldid=8282736“.\nПоследната промяна на страницата е извършена на 4 декември 2017 г. в 15:54 ч.


Паркът за танцуващи мечки край Белица има нов обитател (снимки) - blagoevgrad.utre.bg\n06 ноември 2020, 17:10 | blagoevgradutre\nТеди вече ще се радва на новата си свобода\nОрганизацията за защита на животните "Четири лапи" съобщи, че дългото очакване и усилията им да помогнат на мечока Теди пожъна успех. Спасен буквално часове преди границата ни с Гърция да бъде затворена, той успя да отпътува успешно от Северна Македония за своя нов дом в Белица.\nТеди, като всички други обитатели на парка, има нелека съдба. Мечокът е бил подложен на истинско страдание. Около тригодишен, той е прекарал досегашния си живот в мизерна тясна клетка, сред бетон и ръждясали железа, даден на зоопарка в Щип от собственик, който не е можел да го гледа повече. От 2017 г. насам той живее в ужасните условия в зоопарка в Щип, който няма лиценз за отглеждане на мечки. Проверка на екип на "Четири лапи" на място установява, че мечокът не може да живее повече там, защото здравето му е застрашено. Дори зъбите на Теди са силно инфектирани вследствие на годините, в които е хапал ръждясалите решетки на клетката си, борейки се за глътка свобода.\nЕкипът работи неуморно, за да направи спасяването му възможно. Подготвя трансфера му от края на миналата година, но заради ситуацията с коронавируса транспортът се отлага на няколко пъти. Единственият начин мечето да се превози от Северна Македония до България бе през Гърция, тъй като на нашата граница няма одобрен пункт за внос на животни от Северна Македония в ЕС. Предвид налагането на пълен локдаун в Гърция от събота до края на месеца имаше опасност и този път да се отложи спасяването, но колегите решиха да рискуват и да спестят мъчителния живот на Теди в тясната зоопаркова клетка.\nСлед престой от няколко часа на границата между Северна Македония и Гърция, в очакване транзитният превоз да бъде разрешен и истински изпитание, както за екипа, така и за мечето, пътуването все пак бе успешно. Теди ще бъде най-новият обитател на Парка за танцуващи мечки, който "Четири лапи" управлява съвместно с Fondation Brigitte Bardot.\nСега е време за Теди да отпочине и да прекара няколко дни във вътрешно заграждение, преди да бъде пуснат във външно заграждение.\nТедиПарк за танцуващи мечкиБелица


Номе Калю - Нарва Транс, Естония - Мейстрилига\nНоме Калю - Нарва Транс\nПрогнозата днес е за двубоя от 28-ия кръг на настоящето първенство в Мейстрилига на Естония между отборите на Номе Калю и Нарва Транс.\nФорма на отбора домакин Номе Калю от началото на шампионата:\nФутболистите на Номе Калю заемат 4-то място в таблицата с 51 точки, от 14 победи, 9 равенства и 2 загуби от началото на шампионата, като в изиграните общо 25 двубоя имат положителна голова разлика 48-24. В последните си 6 изиграни срещи в първенството съставът е постигнал 3 победи, 3 равенства и нито 1 загуба, при обща голова разлика 15-8.\nПред собствените си привърженици съставът на Номе Калю е изиграл 13 двубоя, в които е записал 8 победи, 3 равенства и 2 загуби, реализирал е 32 попадения в противниковата мрежа и е получил 19 попадения във вратата си. В последните си 4 домакински срещи отборът има 2 победи, 2 равенства и нито една загуба при голова разлика 12-6, като в последните 2 от тях Номе Калю има равенство 2-2 срещу отбора на Тулевик Вилянди и се наложи с 2-1 над отбора на ФКИ Левадия Талин.\nФорма на тима гост Нарва Транс в настоящият сезон:\nНарва Транс е 6-ти в таблицата с временното класиране с общ актив от 32 точки, записани след 8 победи, 8 равенства и 11 загуби през сезона, като в изиграните общо 27 мача е успял да вкара 42 гола във вратата на съперниците си и е допуснал 40 попадения във вратата си. В предишните си 6 срещи в първенството тимът има в актива си 2 победи и 4 загуби, при обща голова разлика 12-13.\nКато гост отборът на Нарва Транс има 13 срещи до момента, в които има 5 победи, 4 равенства и 4 загуби при обща голова разлика 23-18. В последните си 4 гостувания отборът има 2 победи и 2 загуби при голова разлика 10-8, като в последните две от тях Нарва Транс има поражение с 4-6 от тима на Таммека Тарту и постигна победа с 3-0 над тима на Талина Калев.\nВ предишните 5 срещи между двата отбора, Номе Калю е постигнал 3 успеха, отбора на Нарва Транс няма спечелена нито една победа, а 2 мача са завършили реми, при обща голова разлика 11-4. В последните 2 мача пред своите привърженици с отбора на Нарва Транс, Домакините от Номе Калю са записали 2 победи.\nСъставът на Номе Калю е с 6 поредни мача без загуба в Естония, а при домакинствата си е в серия от 4 мача без поражение. Тимът на гостите от Нарва Транс от друга страна е в серия от 2 поредни срещи без загуба в първенството, а далеч от дома няма загуба в последната си среща.


Как да премахнете капака от акумулатора на автомобила - Ремонт на различни марки автомобили\nАкумулаторът на колата е мястото, където всичко започва, буквално. Без захранване на батерията в колата, запалването на колата ви не може да стартира двигателя, тъй като няма захранване за стартиране на стартера.В съвременните автомобили батерията често е екранирана със защитен капак. Ако искате да смените батерията в колата си или да я проверите за пукнатини или течове, може да се наложи първо да свалите капака, за да получите достъп до самата батерия.\nПаркирайте колата си и я поставете в положение "Парк", ако е автоматична или първа предавка, ако има ръчна скоростна кутия. Поставете ръчната спирачка, за да закрепите автомобила, докато работите под капака.\nПремахнете всички декорации. Бижутата могат да провеждат електричество, което представлява опасност при работа с батерията. Носете предпазни очила и ръкавици.\nНамерете отделението за батерията под капака на Вашия автомобил. Трябва да е лесно да се определи. Това ще бъде малко правоъгълно отделение някъде в откритите пространства около самия двигател. Батериите с капаци имат пластмасов капак над устройството, който скрива батерията от любопитни очи. Някои ще имат отвор с един отворен полюс на батерията, излизащ от капака, докато други ще имат и двата полюса затворени. Ако полюсът излезе от него, той трябва да бъде маркиран с отрицателен знак. Това показва полярността на полюса на батерията. От съображения за безопасност положителният полюс трябва да бъде затворен с капак. Най-често срещаното място за батерията е в предния ъгъл от страната на водача на автомобила.\nИздърпайте резето от страната на капака на кутията; пластмасата трябва да излезе безплатно. След това повдигнете капака нагоре и извадете батерията. Не докосвайте самата батерия, особено ако е напукана или изтича.\nАко не можете да намерите батерията на колата си, консултирайте се с ръководството на собственика. Погледнете в раздела за разреждане на изтощена батерия, за да разберете къде се намира батерията.\nНикога не работете със или близо до акумулатора на автомобила, когато автомобилът работи. Ако подменяте самата батерия, уверете се, че сте я поставили в изправено положение и сте я изхвърлили на подходящо оборудване.\nКак да премахнете окисляването от капака на автомобила\nКак да смазвате клемите на акумулатора на автомобила:…\nКак да намерите IAT сензора на Dodge Ram\nNext story Как да зареждате климатик във Ford Mustang\nPrevious story Как да регулирате клапаните на XR400?\nКъде се намира и колко често да сменяте филтъра на кабината


Четка за зъби - Colgate 360° Total Advanced Floss Tip - store.bg\nКозметика Устна хигиена Четки Colgate 360° Total Advanced Floss Tip Toothbrush - Четка за...\nРазмери на опаковката 4.20 / 23.00 / 2.00 cm\nЧетка за зъби от "Colgate", която е проектирана така, че да осигури цялостна хигиена на устна кухина. Специалните ѝ по-дълги влакна на върха и в средата, достигат и най-труднодостъпните междузъбни пространства. Конусовидно оформените снопчета пък обгръщат всеки зъб и го почистват от плаката. С четката можете да почистите езика, бузите и линията на венците от микробите, които са причинители на лош дъх. Захващането на четката е много удобно, благодарение на неплъзгащата се гумирана дръжка. "Colgate 360° Total Advanced" оставя зъбите ви чисти, а дъха ви свеж след всяка употреба.\nСложете върху четката паста за зъби, количество колкото грахово зърно.\nЗа да оцените четката "Colgate 360° Total Advanced Floss Tip Toothbrush", изберете цифрата отговаряща на Вашата оценка по десетобалната система:\nИзползваните в представянето на четка "Colgate 360° Total Advanced Floss Tip Toothbrush - Четка за зъби за цялостна грижа за устната кухина" текстови, графични и други материали са собственост на носителите на авторските им права.


Компот от белени праскови – Boutique De Kristina\nHomeБез ГлутенКомпот от белени праскови\n09.08.2018 Kristinas Без Глутен, Бъдни вечер 🌛, Българска кухня 🇧🇬, БЪЛГАРСКИ, Идеи за закуски, Кремове и десерти, Рецепти, Сладка и зимнина (консерви) 0\nЛюбимият ми компот! 😍 Приготвя се много лесно!\nПРОДУКТИ ЗА 1 буркан от 700 мл:\n2-3 праскови (зависи от големината)\n80-100 мл захар\nПремерена вода или изворна\n1. Изберете здрави не много меки праскови, за да не се разкашкат по време на варенето и да гарантират качеството на крайния продукт.\nИзмийте прасковите и срежете леко долната част на кожата им, на кръст.\nДобре е бурканите да са изварени, за да се избегне попадането на бактерии в компота.\nСложете тенджера с вода на котлона. Когато заври силно, пуснете прасковите вътре за 1-2 минути, не повече!\nИзвадете ги и ги пуснете в съд с ледена вода (може да добавите малко лед). Оставете да се охладят за 1 минута. Извадете и обелете, много е лесно!\n2. Срежете прасковите на две, по очертанието им и извадете костилките. Наредете половинките в буркани (ако не влизат, защото са много големи, нарежете ги на четвъртинки).\n3. Сипете 80-100 гр захар във всеки буркан и налейте с гореща вода до гърлото. Затворете добре с капачка и леко разклатете да се разтвори захарта.\n4. Сложете бурканите в голяма тенджера и ги залейте до покриване, с вода, която е със същата температура като компота, в противен случай могат да се пукнат. Варете 20 минути, засечени след завирането на водата.\nИзвадете стерилизираните компоти и ги оставете да се охлаждат с капачките надолу, до 24 часа. Преди да ги приберете проверете дали са добре запечатани.\nКонсервираните компоти се съхраняват на тъмно място, в помещение с постоянна температура (или да няма рязки промени в температурата). Препоръчително е да се консумират в рамките на 1 година, въпреки че траят много повече!\nкак се белят праскови


Jesus shoes на Nike – за ходене по вода - BG VOICE\nТе имат висулка кръст на връзките, а подметката им е пълна със светена вода\nАко дяволът е носил Прада, то Иисус е носил Nike Air Max ‘97. Това пише HiComm и разказва, че от компанията предлагат най-благословения чифт обувки, който някога сме виждали. Всъщност Jesus shoes са стандартен чифт, но с няколко леки промени.\nИмат висулка кръст на връзките, подметката им е пълна със светена вода (съвсем сериозно, взета е от река Йордан и осветена) и дори миришат на тамян. Те са направени в колаборация с MSCHF, което донякъде също обяснява екстравагантния и дързък ход. Цената също не е случайна – $1425. Според Библията Иисус е ходил по вода в 14:25.\nКутията също е не по-малко специална, украсена с герба на папата и ангел от творбата на Албрехт Дюрер – Melencolia I. Въпреки високата цена заради ограничената наличност те се разпродават почти моментално. Много от чифтовете се препродават, като цената им вече достига до $5000.\nОще по тематаJesus shoesNikeNike Air Max ‘97маратонкиСпорт\nПовече в Jesus shoes, Nike, Nike Air Max ‘97, маратонки\nУвеличението на онлайн продажбите не е успяло да компенсира спада на приходите заради затворените магазини по целия свят


Съдът реши: Постоянен арест за Кристиан Николов - Tribune.bg\nСъдът реши: Постоянен арест за Кристиан Николов\n23 април, 07:40 / Tribune / 2 коментара\nСофийският градски съд остави късно снощи в ареста Кристиан Николов, който причини тежката катастрофа, в която загина Милен Цветков. Мотивите на магистратите са, че Николов може да се укрие или да извърши ново престъпление. Съдът не уважи молбата за по-лека мярка. Умолявам съда за по-лека мярка, за да мога да завърша образованието си, няма да се укрия или да извърша друго престъпление, каза снощи пред съда Николов.\nСпоред адвоката му Любомир Таков материалите по делото не били достатъчни, за да се направи предположение за авторството на престъплението. Според него разследващите разполагали само с предположения, но не и категорична сигурност кои лица имат отношение към трагедията.\nВчера прокуратурата преквалифицира обвинението му в по-тежко - умишлено причиняване на смъртта на Милен Цветков. По това обвинение Николов може да получи между 15 и 20 години затвор.\nСпоред аутопсията има пряка причинно-следствена връзка между тежките травми на Милен Цветков и смъртта му. Дори и очевидците да са оказали неправилна и неадекватна първа помощ на журналиста, както твърди защитата, това не променя фактът, че Цветков е получил тежки смъртоносни травми, мотивираха се магистратите. Според тях има и доказателства и че Кристиан Николов е управлявал джипа, сред които и свидетелски показания. Според съда е налице евентуален умисъл, тъй като не е направил никакъв опит да предотврати удара.\nКристиан Николов: Моля за по-лека мярка, за да си завърша образованиетоРазследващите: Кристиан Николов е ускорил до над 140 км/ч, нямал е намерение да спреПо-тежко обвинение за Кристиан Николов – умишлено причиняване на смъртта на Милен ЦветковСамо за денонощие са дарени над 124 000 лв. за децата на Милен ЦветковПриятелите на Кристиян Николов с обвинения, че са крили факти от разследващитеСинът на Лъчезар Иванов: Не си спомням нищо от катастрофата освен удараСъдът решава да оставили ли Кристиан Николов в ареста\nЕтикети арест, мярка, Кристиан Николов, Милен Цветков\nДжедай Тотю Е не, ще го пуснат маминото синче да продължи да се дрогира и да убива!\n23.04.2020 14:41 / Отговор\nLilyana Mirkova Krumova-Tsvetanova До живот, жалко за Цветков\n26.04.2020 23:15 / Отговор


Етиопска православна църква – Уикипедия\nкоптски, различен както от византийския, така и от католическия\nАбуне Паулос със Синод\nетиопски с 13 месеца от септември, 7 години назад от Грегорианския\nЕтиопска православна църква в Общомедия\nХристиянството в империята не е дошло от Европа, както из другите краища на Африка и Америка и Азия, а направо от Палестина през Египет нагоре по Нил.\nХрамът „Свети Георги“ („Бет Гьоргис“)\nХрамът „Бет Гьоргис“ (Лалибела) в цял ръст\nЕтиопска православна църква в Йерусалим\nПърви епископ на църквата е сирийският монах Фрументий (Абба Селами, Миротворецът) през 350 г. по времето на цар Езана, който приема покръстването за държавна религия на една от първите християнски цивилизации.\nБогослужебен език: геез, архаичен амхара (както църковнославянския спрямо българския). Брой на вярващите: около 45 милиона души.\nАрхитектурата на църковната сграда е центрична (за разлика от базиликалните надлъжни църкви със или без иконостас, познати в Европа от античността, а и от кръстокуполните църкви), и то композирана в концентрични кръгове (или осмоъгълници) от центъра (Светая Светих, светилището където не се допуска никой освен първосвещеника) през два коридора в които обикалят свещениците и шествията. Богомолците не се заседяват в църквата, то няма и пространство за това. Те се нареждат отвън, на двора, с лице към центъра, а не към изток. Влизат в сградата само за шествие, с песнопения (глас, но не и инструменти, както при нас), следващи символичния Табот (=Кивот), понесен от първосвещеника. Сградата е с покрив коничен или осмоъгълна пирамида; сламен в селата; в най-нови сгради е модернизиран купол.\nЮНЕСКО обявява за 8-и по ред в списъка на паметниците на цивилизацията от световно значение като цяло 11-те църкви в Лалибела от 12 век. Те не са строени, а са изрязани в живата вулканична скала надолу от терена, навътре (а не както други – в склон, с лице, както в Петра, или в Иваново). Те са в истинското значение на думата монолит (еднокамък). Скулптура всъщност, а не архитектура. В обстановката на малко (с 15 000 ж.) бедно градче без никаква павирана улица и поминък тези 11 църкви са истински чудеса.\nНепоколебимо убеждение не само на патриарха и на църковниците, но и на целокупното население, е, че Скрижалите, тоест Ковчегът на Завета (Arc of the Covenant, предхристиянската реликва Кивот или по тяхному Табот, отнесен от Савската царица след визитата \_ при Соломона) се съхранява от и в Етиопската църква. Нямало нужда да се проверява, показва или доказва; бидейки символ на Вярата. (Нищо, че е отпреди Христа).\nПовече от 1600 г. етиопската църква се е считала дъщерна на александрийската патриаршия с митрополит начело. Става автокефална и си избира първи патриарх (Абуне) Базилиос през 1951 година.\nНезначителна част от вярващите признават върховенството на римския папа – те образуват Етиопската католическа църква. Освен това в страната се води интензивна евангелистка пропаганда от американски мисионери, както и агресивна ислямизация с арабски капитали – което е извън тази тема за Православната църква. Както и фалашите – племето черни израилтяни, изповядващо древни еврейски вярвания, стигнали до платата не по Нил, а напряко през Червено море – евакуирани към Израел с товарни самолети в светкавична операция след преговори с Менгисту. Друга религиозна особеност на Етиопия е зародилият се там през ХХ век култ към Рас Тафари, каквото е оригиналната титла и кръщелно име на възцарилия се по-късно Негус Негести (цар на царете) император Хайле Селасие. Деноминацията „Рас Тафарианс“ (растафари) с реге музика и с |„вълнени“ прически (Боб Марли) е разпространена най-вече в Ямайка).\nВзето от „https://bg.wikipedia.org/w/index.php?title=Етиопска_православна_църква&oldid=10347210“.


„Тримата глупаци” оживяха в Лесковец Оряхово ВРАЦА ДНЕС\n„Тримата глупаци” оживяха в Лесковец\nЗнаменитите герои на Доньо Донев посрещат преминаващите през китното оряховско село Лесковец. „Добре дошли у наше село!”, поздравяват те преминаващите покрай първата автобусна спирка. Идеята „тримата глупаци” да оживеят отново е на Йордан Величков, съпруг на кметицата Галина Светозарова.\n„Навремето много ми харесваха анимационните филми на Доньо Донев, в които зад хумора се крие много мъдрост”, споделя той. Тази пролет идеята му се материализира. Заедно с художника Тошко Цонков само за две седмици са изрисувани четирите автобусни спирки, както и сцената в центъра на Лесковец. „Умно село”, „Не бъде глупак на пътя” приканват симпатичните герои на доайена на българската анимация и разсмиват всички, преминаващи покрай живописното село на дунавския бряг. Рисуваните спирки са поредната хубава атракция в Лесковец, заедно с най-красивия дунавски остров- Есперанто и обширните лозя на Бургозоне.\nНачало / ОБЩИНИ / ОРЯХОВО / „Тримата глупаци” оживяха в Лесковец


Тотка Иванова бди в шивалнята на „Арсенал“ - Новини За Казанлък | Другите новини за Казанлък\n12.12.2020г. | 11:23\nТотка Иванова е от онези ръководители по производствените площадки на казанлъшката оръжейница, които веднага, щом видиш, разбираш, че на тях можеш да се опреш.\n„Моите момичета“, така нарича тя своите хора – работничките от заводската шивалня, които минават всеки бод от фирмената текстилна номенклатура, с която се „опакова“ всяко специално изделие, излязло с марката на „Арсенал“ - Казанлък. Някога и Тотка идва тук на едно от местата зад шевната машина. Почти 4 десетилетия по-късно г-жа Иванова ръководи като началник смяна цех 131 в Завод 3. И днес помни казаното от Христо Забунов, началникът, който я приема и въвежда в работата постепенно: “Тук ти трябва да научиш всичко“. Тя научава. И от ноември 2006 година поема ръководството в цеха по предложение на директора Георги Добрев. С когото продължават да работят успешно. Негово е и предложението началник-смяната Тотка Иванова да бъде част от фирмената Алея на славата 2020.\nПовечето от момичетата в 3/131 са шивачки. Необикновени шивачки. От ръцете им не излизат модни облекла. Те не „обличат“ хора. Но цялата специална продукция на „Арсенал“ излиза на световните пазари с лицето на техните калъфи, чанти, зарядни торбички. Тук сигурно е и единственото място в страната, където знаят как се шие шаяк. Стопроцентовият дебел и твърд вълнен плат, от който нашите прабаби и дядовци съшивали сукмани, елеци и потури, се обработва трудно. Но без него едно от производствата на оръжейницата е немислимо. Шаяк навремето, когато началничката Тотка Иванова през лятото на 1982 г. идва в цеха, се доставял, както и години по-късно, от казанлъшкия комбинат „Димитър Благоев“, после „Катекс“. Но това предприятие сега не работи. Шаякът става кът. По-лесно се осигуряват памучните платове, с които тук също работят. Сред хората, които ръководи Иванова, има и сарачи. Работи се и с кожа, шият се ремъци. Работата с кожа също не е лесна. Но момичетата тук знаят как.\n38 години само в „Арсенал“\n„Не знам, как мина времето…“, казва Иванова. Но знае, че, щом е останала толкова дълго тук, е имало защо. Още отначало ѝ харесва. След майчинството се връща тук през 1986-а, вече като завеждащ склад. Усвоява постепенно всички етапи на работата в цеха. Следва заръката на Забунов. После става и статистичка. Когато преди 14 години директорът Добрев я предлага за ръководната позиция, се чувства подготвена и затова – сигурна. И се справя. Всъщност, тя държи да каже:\n“Справяме се заедно!“\n„Гръбнакът“ на цеха са опитните работнички, повечето – не от вчера тук. Професионалисти са. Рядко, но се случва, бързо да се впишат в колектива и жени без опит в шева. Самата Тотка Иванова е завършила някогашния Техникум по облекло в Стара Загора. Но признава, че не може да забрави спомена от изумлението си с две момичета – готвачки. Толкова сръчни, без опит, но скоростно навлезли в тънкостите на работата тук.\nДори през 2017-а, когато поръчките са повече от когато и да било дотогава, момичетата на Иванова успяват. Екипът расте до 45 души. Някои трудно се вписват, нямат опит. По принцип, рядко напоследък се намират добри шивачки и тук. Професията отшумява като атрактивна, каквато беше преди двайсетина години. Но когато работата е прекалено много, си казват: “Айде, момичета, давайте!“. Иванова смята, че са един добър колектив. Наистина не е леко да ръководиш женски цех, без да броим заместника на началника, монтьора и сарача… Но общото усещане е, че тук се разбират една с друга. Не се скатават, изпълняват си задълженията, и то добре.\nДезинфекцията: „Не спирам да напомням!“\nТази година е малко по-спокойно с работата. Но затова пък всичко извън нея е повече от тревожно. Дезинфекцират два пъти дневно, обработват се плоскости, брави, работни места. Дезинфектанти има и по машините. Маските не се пропускат. „Прозорците! – все напомням!“, казва началничката, която се тревожи за здравето на хората си.\nВ личен план тревогите не са по-малко. Като при всички напоследък. Семейството на дъщерята живее в Пловдив. Внучката е почти на 7 години, но младите се справят с гледането сами. Щерката си остава у дома – да се грижи за малката Даниела в това смутно време, когато и детските градини не работят. А и да работят, не е безопасно. Баба Тотка рядко има възможност да помага. Само през отпуската. Отговорната ѝ работа не позволява дълги отсъствия. Почивката вкъщи е предпочитана пред пътуванията. Домът е мястото, където тя наистина си отдъхва. Най-често с книга в ръка. Обича да чете, обича поезията! От младите си години чете Евтим Евтимов, Дамян Дамянов, Блага Димитрова, българска поезия. Обича да следи и живота в Казанлък – все пак, в този град живеем. Тъгува за местната телевизия. Навремето следяла всичко с интерес. Купувала вестниците „Седмица“ и „Искра“. Но вече няма такива интересни медии,\nсамо „Трибуна Арсенал“ остана,\nВ летните уикенди си ходят със съпруга ѝ до нейната родна къща в близкото Ветрен. Но най обичат да „прескачат“ до децата в Пловдив. Харесват Пловдив – красив е, има дух, култура.\nСемейството от двама арсеналци – съпругът Денчо е млад пенсионер от Завод 5, винаги чака празниците за срещите с младите. Тази година обаче и те не знаят как ще посрещат Бъдни вечер и Рождество. Няма да има сбирка и в цеха… Няма да има Коледно парти, което колежките почти били организирали преди новината за голямото затваряне до 21-и декември. Настроението на работното място обаче е гарантирано. Момичетата вече са подредили елхичка, гирлянди, коледна украса, която да ги радва. Радва се и ръководителката им Тотка Иванова. И тя, като всички, се надява по-доброто да дойде съвсем скоро, през Новата 2021-а година. Сегашната ни донесе твърде много страхове и непознати изпитания.\n„Господ бди над нас и ни пази!“, има вяра тя. Прави нужното и вярва – какво по-добро за сегашното смътно време?!


Начало - Груп Консулт Интернешънъл ЕООД\nС професионализъм се гради доверие!\nСчетоводни услуги, съобразени с най-високите стандарти на качество.\nИзготвяне на заплати и всички видове справки\nДанъчни и трудово-правни консултации\nАнализ и оптимизация на данъчните разходи\nКомплексни счетоводни услуги\nЦялостно счетоводно обслужване на фирми в различни сфери на бизнеса\nПредлагаме счетоводни услуги на разумни цени, подходящи за микро и малки предприятия. Индивидуално отношение и коректност към всеки клиент.\nТРЗ и администрация\nЕкипът ни ще се погрижи за цялостното администриране на персонала. Изготвяне на заплатите и изчисляването на осигуровките, както и за изготвянето, прекратяването и регистрирането на трудови договори.\nГруп Консулт Интернешънъл ЕООД\nГруп Консулт Интернешънъл ЕООД е компания, която ще Ви осигури качествено счетоводно обслужване, администриране на персонал- Payroll, данъчни и трудово-правни консултации в съответствие с българското законодателство.\nСледваме всички изменения в нормативните актове и се грижим клиентите ни да получат цялостен, актуален и висококачествен набор от счетоводни услуги и консултации. Нашата практика е насочена към създаване на идеални условия, които Ви позволяват да вземате навременни решения, като Ви предлагаме конкретни, гъвкави и ефективни решения. Екипът ни е се състои от дипломирани счетоводители, които притежават опита и уменията, необходими, за да отговорим на вашите нужди. Наши клиенти са от различни сфери на икономиката – търговия, услуги, строителствo и др.\nОказваме съдействие при извършване на проверки от данъчни и осигурителни органи, а също така и от одитори.\nНяма как една фирма да съществува без счетоводство. Много собственици на фирми смятат, че в началото на своя бизнес могат сами да се справят с документацията и няма нужда да използват счетоводни услуги, но това е много погрешен подход, който може да Ви причини сериозни проблеми. Лошото счетоводство може да се отрази негативно върху растежа и развитието на Вашата фирма. За съжаление, доста често се смята, че счетоводните услуги са още един разход за бизнеса, а всъщност те могат да Ви помогнат да печелите и пестите.\nНашите предимства или защо да работите с Груп Консулт Интернешънъл ЕООД\nВ съвременният свят времето е изключително ценно, а една счетоводна компания като Груп Консулт Интернешънъл ЕООД, която предлага качествени услуги, може да Ви спести много време. Бързо ще установите, че надеждните ни счетоводни услуги са отлична инвестиция за Вас, защото прехвърляйки тези задачи и отговорности на друг, Вие ще разполагате с нужното време да развивате Вашия бизнес и да обърнете внимание на други сфери.\nГъвкавост и приспособимост на счетоводните услуги, които могат да бъдат адаптирани спрямо специфичните нужди на Вашия бизнес. Услугите, от които ще се възползвате, зависят единствено от Вас: месечни абонаментни пакети, данъчно облагане, изготвяне на ведомости – изберете нужните Ви услуги и плащайте само за тях.\nСчетоводна компания Груп Консулт Интернешънъл ЕООД работи със съвременни технологични решения, като Вие можете да получавате своевременна информация за Вашите финанси и да контролирате всичко.\nДистанционно онлайн счетоводство\nПри нас клиентите нямат задължение да идват, за да подписват, подпечатват или да взимат документи, които да представят пред съответните учреждения. Клиентите сами избират как да предоставят първичната си документация- на място в офиса, по куриер или като сканират документите и ги изпратят.\nЕкипът ни от надеждни, отзивчиви и креативни счетоводители предоставят квалифицирани консултации. Те ще Ви бъдат от полза, за да разберете по-добре финансите на Вашата фирма и да планирате по-нататъшното развитие, както и да се запознаете по-добре със законовите изисквания и нормативи.\nВъв всяка една професия отношението към детайлите е изключително важно. Счетоводството е основата на всеки един бизнес и то трябва да бъде изрядно, за да отговаря на всички законови изисквания.\nСчетоводна фирма Group Consult International извършва качествени счетоводни услуги, пълен набор от услуги свързани с труд и работна заплата, Payroll, данъчни и трудово-правни консултации в съответствие с българското законодателство.\nСофия, бул. „ Кап. Димитър Списаревски №3\nбизнес сграда „ Глобъл Индъстри „\nет.4, офис 409-410\n+359 899 970 714\n+359 877 992 848\nОт 1 юли е-търговците, избрали алтернативен режим на отчитане на неприсъствени плащания, подават онлайн информация в НАП02.07.2020 - 12:29\n9 % ДДС за ресторантьори, книгоиздатели и търговци на бебешки стоки от 1 юли28.06.2020 - 17:21\nСофтуерите за управление на продажбите (СУПТО) се въвеждат до 31.12.2020 г.28.06.2020 - 17:19\n2020 © Copyright - Taxconsutbg | Web design: enicomp.eu


Шест признака на Последните времена, посочени в Магура (ВИДЕО) | Портал 12 - Portal12.bg - Път към съзнателен живот\nНачало / Публикации / Шест признака на Последните времена, посочени в Магура (ВИДЕО)\nШест признака на Последните времена, посочени в Магура (ВИДЕО)\nСподеляме с вас аналитично синтезирана информация от изследователя на пещера Магура - Кирил Кирилов по повод оставените послания:\n"Последните времена е условно название, което ползвам като термин относно събития, записани в сцената на историята в пещера Магура. Ние сме на около 400 години преди тези събития, а може и по-близо до тях, но горе-долу в този диапазон. Последните времена се характеризират с изключително влошаване на нравите под въздействието на външни фактори. Изобщо, рисунките от Магура казват, че развитието на човечеството като цяло и делата на цивилизациите са плод на външни фактори. Единствено собственото развитие на всеки от нас може да бъде неповлияно, ако осъществяваме заложбите си чрез взаимодействия.\nПоследните времена са явление, предизвикано от външна намеса. Целта на външната намеса е да употребява някаква съставка от напускащите тялото и все още намиращи се заедно дух и душа. След отнемането на съставката остава само информационен запис, който се изпраща обратно за ново прераждане. Съставката е нужна на намесващите се, за да постигнат вечен телесен живот, което ще им позволи да живеят вечно с настоящата си личност. Другият вид вечен живот, посочен в Магура, е този на съзнателния дух, където личност няма и няма значение дали си ти или той, защото конкретно описание не е налично. Загубата на личността е страшна за демоните, тъй като демонът е същност в нейната крайна фаза на отличимост от всичко останало. Затова именно демоните неумолимо се стремят към вечен живот на личността си, т.е. в настоящото си тяло.\nЗа да постигнат целите си, те първо трябва да заличат съзнанието у намиращите се вече на Земята хора и да преумножат броя им. И двете стават чрез предоставяне на технологии, предшествано от дълга подготовка чрез въвеждане на религии, обреди, ритуали, предписания, морал, закони и т.н.\nВ крайна сметка, трудът на демоните винаги дава плод - за всяко едно човечество, живяло досега, навярно. Последните времена са се случили на онези преди нас, а вижте признаците и преценете за себе си дали се случват и за нас:\n1. Жената бива поставена на пиедестал;\n2. Човекът бива задължително образован;\n3. Делата на цивилизования човек и на цивилизацията се управляват от просветлени същности зад гърба на хората;\n4. Делата на цивилизования човек и на цивилизацията се ръководят от "звездите", сред които е и петолъчата звезда. Направете си проучване и вижте до къде ще ви доведе символът петолъча звезда, но запазете спокойствие :)\n5. Човекът бива обърнат на дясно - в противоестествената посока, в която се планира и съзнанието закърнява;\n6. "Магове" достигат до способността чрез "магия" да създадат неродено момиче - което не е било в утробата на майка и не е заченато чрез полово взаимодействие. Интересно тук е, че никъде не е посочено призоваването на дух или духа за прераждане, която да насели това неродено момиче. Дали така създадената неродена мома е наистина човек - по-скоро не, защото в Магура човекът е определен като дух в материално тяло.\nНакрая нещо, което e недиректно във връзка с Последните времена. В Магура има много стари рисунки, които са изпъкнали на фона на стената и които по ред причини определям на възраст около 41 000 години. След това има по-нови рисунки, които определям на около 14 500 години, като не наблюдавам междинни рисунки.\nВ старите рисунки го няма символът Т, едно от чиито проявления е Луната. В новите рисунки Т е в изобилие и се появява информация и за Луната. В старите рисунки дори ги няма числата 27, 29, 19, нито някакво понятие за месец или седмица. В новите рисунки всичко се гради върху тези числа.\nТогава би могло да се допусне, че Луната е заела местоположението си около Земята някъде в периода между 39 000 пр. Н.Е. и 12 500 пр. Н.Е.\nМагура Кирил Кирилов - Магура произход на азбуката от Магура Магура - тайните послания


Задочен репортаж на Радио Ереван | | Бинар\nПървата институция „Комисията за утешение на прецаканите“ не само не утеши нашия екип, но и допълнително влоши сенната му хрема. Оказа се, че те не разполагат с утешение за такива случаи, защото не могат нищо да направят срещу пазарната икономика, която както знаем е подвластна на търсенето и предлагането, а цените на стоките и услугите във връзка с този неумолим закон са си константно променливи. Що се отнася до лепилото и разпада или полуразпада на учебниците, от Комисията заявиха: „Ми, то държавата се разпада, вие с учебниците ли се хванахте?“ “Ъ-ъ, аз таковата” – смънка репортерката на Ереван и не довърши, защото нямаше слушател. Линията беше прекъснала или другата страна, доволна от откритието и едносекундната пауза беше затворила.\nСлед това репортерката реши да обезпокои „Министерството на неведението и скуката“ – обади се в пресцентъра и им разказа с най-медния си гласец цялата сага. “Ами, ние не се занимаваме с университетите – те са си сами по себе си, но напишете ни имейл, ще ви отговорим официално.” Е, това поне беше добронамерено. После репортерката получи обаждане от една много мила и определено аргументирана дама, която споделяше, че нещата са извън контрол и нямаше как да въздейства. В крайна сметка беше готова да изпрати някой, който да обясни, че науката е една, но въпреки това учебниците са много и струват различно.


Читать книгу Последното желание, автор Сапковски Анджей онлайн страница 7 на сайте booksonline.com.ua. \nвелможата в слепоочието със сребърните шипове на маншета си.\nОстрит се свести бързо и сега се взираше в пълната тъмнина. Забеляза, че е завързан. Не видя Гералт, който стоеше точно до него, но съобрази къде е и започна да вие провлечено, ужасено.\n— Мълчи — каза вещерът. — Ще я привлечеш по рано, отколкото трябва.\n— Проклет убиец! Къде си? Развържи ме веднага, негоднико! Ще те обесят за това, кучи сине!\nОстрит дишаше тежко.\n— Ще я оставиш да ме изяде? Завързан? — попита той вече по-тихо и изруга почти шепнешком.\n— Не — каза вещерът. — Ще те пусна. Но не сега.\n— Мерзавец — изсъска Острит. — За да подмамиш вампирката?\nОстрит млъкна и престана да се опитва да се измъкне; лежеше спокойно.\n— Аз наистина исках да сваля Фолтест. И не само аз. Но единствено аз желаех смъртта му, исках той да умре в мъки, да полудее, жив да изгние. И знаеш ли защо?\n— Обичах Ада. Сестрата на краля. Любовницата на краля. Обичах я… Вещерю, тук ли си?\n— Знам какво си мислиш. Но не е имало такова нещо. Повярвай ми, не съм изричал никакви проклятия. Не съм познавач на магиите. Само веднъж, от озлобление, казах… Само веднъж. Вещерю? Слушаш ли?\n— Майка му е била, старата кралица. Със сигурност е била тя. Не можеше да гледа как той и Ада… Не съм аз. Само веднъж, разбираш ли, пробвах да избягаме, но Ада… Вещерю! Разсъдъкът ми се замъгли и казах… Вещерю? Аз ли съм бил? Аз ли?\n— Това вече няма никакво значение.\n— Вещерю? Наближава ли полунощ?\n— Пусни ме по-рано. Дай ми повече време.\nОстрит не чу стърженето на вдигащия се капак на саркофага, но вещерът го чу. Той се наведе и разряза с камата си въжетата на велможата. Острит не чака никакви думи, скочи и побягна, накуцвайки с изтръпналите си крака. Очите му вече толкова бяха свикнали с тъмнината, че виждаше пътя, водещ от главната зала към изхода.\nОт пода с грохот излетя плочата, блокираща входа на криптата. Гералт, предвидливо скрил се зад перилата на стълбището, видя уродливата фигура на вампирката, носеща се пъргаво, бързо и безпогрешно по посока на отдалечаващия се тропот от ботушите на Острит. Вампирката не издаваше ни най-малък звук.\nЧудовищен, тътнещ, неистов вик разцепи нощта, разтърси старите стени и продължи да вибрира, ту заглъхвайки, ту усилвайки се. Вещерът не можеше да определи точно разстоянието — изостреният слух го подвеждаше, но знаеше, че вампирката е настигнала Острит бързо. Прекалено бързо.\nТой излезе на средата на залата и застана до самия вход на криптата. Хвърли наметалото си. Раздвижи рамене, оправяйки положението на меча. Сложи си ръкавици. Имаше още малко време. Знаеше, че вампирката, макар и сита след последното пълнолуние, няма да остави скоро трупа на Острит. Сърцето и черният дроб бяха ценен хранителен запас за нея, който щеше да й позволи да остане дълго в летаргия.\nВещерът чакаше. До съмване, според неговите пресмятания, оставаха още три часа. Кукуригането на петлите можеше само да го обърка. Впрочем, в околността най-вероятно изобщо нямаше петли.\nВ този момент той я чу. Тя вървеше бавно, шляпайки по пода. А после я видя.\nОписанието беше точно: сплъстен ореол от червеникави коси обграждаше непропорционално голямата й глава, разположена на къса шия. Очите й светеха в мрака като два карбункула. Вампирката се спря, гледайки Гералт. Внезапно разтвори уста — сякаш да се изфука с белите си клиновидни зъбища, после хлопна челюстта си с такава сила, сякаш бе затворила капака на сандък. И веднага скочи — от място, без засилка, насочила към вещера окървавените си нокти.\nГералт отскочи встрани и я заобиколи в мълниеносен пирует. Вампирката се блъсна в него и се завъртя, разсичайки въздуха с извитите си нокти. Не загуби равновесие, нападна го отново, по средата на завъртането, и щракна със зъби до самите му гърди. Ривиецът отскочи на другата страна, трикратно промени посоката си на въртене в шумен пирует, дезориентирайки вампирката. Скочи силно, макар и без засилка, и я удари отстрани по главата със сребърните шипове, прикрепени над ръкавиците по кокалчетата на пръстите му. Вампирката изрева страшно, изпълвайки двореца с боботещо ехо, падна на земята, застина и започна да вие. Приглушено, злобно, яростно.\nВещерът се усмихна зловещо. Първото изпитание, както и очакваше, бе преминало успешно. Среброто беше убийствено за вампирите, както и за повечето чудовища, на които е даден живот чрез магия. Следователно звярът не беше различен от останалите, което даваше надежда, че магията може да се премахне. Сребърният меч, като крайно средство, можеше да му гарантира живота.\nВампирката не бързаше да напада. Сега тя се приближаваше бавно, озъбена, от устата й течеше слюнка. Гералт отстъпи и тръгна да я заобиколи, пристъпвайки внимателно ту забавяйки, ту ускорявайки движението си. Така разсейваше вниманието на вампирката и не й позволяваше да се подготви за скок. И докато се движеше, той развиваше дълга тънка сребърна верига с тежест накрая.\nВ момента, в който вампирката се напрегна и скочи, веригата изсвистя във въздуха, изви се като змия и мигновено се омота около ръцете, шията и главата й. Без да довърши скока, вампирката падна, надавайки пронизителен писък. Гърчеше се на пода, крещеше зловещо от ярост и от болката, причинена от омразния метал. Гералт беше доволен — ако искаше да я убие, можеше да го стори без усилие. Но той не извади меча. Засега нищо в поведението й не подсказваше, че случаят е безнадежден.\nТой отстъпи леко и без да изпуска от поглед извиващото се тяло на пода, задиша дълбоко, събирайки сили.\nВеригата се пръсна, сребърните звена заваляха като дъжд във всички посоки и зазвънтяха по каменния под. Заслепената от ярост вампирка се хвърли в атака, надавайки вой. Гералт чакаше спокойно и с вдигнатата си дясна ръка чертаеше Знака Ааард.\nВампирката отлетя на няколко крачки, сякаш я бяха ударили с чук, но се задържа на крака, изкара ноктите си и се озъби. Косите й се вдигнаха и се раздвижиха, сякаш вървеше срещу силен вятър. С усилие, хриптейки, крачка след крачка, тя пристъпваше напред.\nГералт започна да се безпокои. Той, разбира се, не бе очаквал, че такъв елементарен Знак ще парализира вампирката, но и не очакваше тя да се измъкне толкова лесно. Не можеше да задържи Знака прекалено дълго — това го изтощаваше, а междувременно на вампирката й бяха останали най-много десет крачки до него.\nТой рязко свали Знака и отскочи встрани. Както и очакваше, заварената неподготвена вампирка полетя напред, загуби равновесие, преобърна се, плъзна се по пода и полетя по стъпалата през зеещия в пода вход на криптата. Отдолу се разнесе нечовешки вопъл.\nЗа да спечели време, Гералт скочи на стълбището към галерията. Но не успя да измине и половината разстояние, когато вампирката излетя от криптата и се понесе към него, подобно на огромен черен паяк. Той я изчака да тръгне по стълбите, прехвърли се през перилото и скочи на пода. Вампирката се обърна, отблъсна се от стълбите и се хвърли върху него в невероятен, повече от десетметров скок. Вече не можеше да я заблуди толкова лесно с пируетите си — на два пъти ноктите й раздраха кожения му кафтан. Но новият, отчаяно силен удар със сребърните шипове на ръкавицата се стовари върху вампирката. Тя се олюля. Гералт, усетил надигащата се в нея ярост, я отблъсна назад и с мощен удар я повали на пода.


Китай CE Одобрен стоматологичен автоклав Стерилизатор Производители и фабрика - на склад - BEST DENT\nНачало > Автоклав (СТЕРИЛИЗАТОРИ)\nСертификатор за стоматологичен автоклав с одобрен CE\nСтерилизатор за автоклав със сухо горене Модел №: Клас B IIC (Медицински автоклав) Тип: Трикратни уреди за стерилизация преди вакуума Електрическо напрежение: 110V 60Hz / 220V 50Hz Ултра високотемпературна аларма: : 23 Общо размери ...\nОдобрен от ЕС стерилизатор за зъбни автоклави\nМодел №: Клас B IIC (Медицински автоклав)\nТип: Трикратно предварително вакуумно оборудване за стерилизация\nЕлектрическо напрежение: 110V 60Hz / 220V 50Hz\nСвръх високотемпературна аларма: Свръх висока температура аларма\nКамерен обем (литър): 23\nЦялостно размери (Ш x Ш x м, мм): 510 * 750 * 500\nТърговска марка: BestDent\nLCD дисплей: С LCD дисплей\nТип регулатор на медицинските устройства: Тип 1\nРазмер на камерата (Mm): Ø247 х 450\nБрой тави: 3\nМощност (W): 2200\nТегло на автоклава (Kgs): 51\n23-литров бензинов автоклав с вакуумен тип от клас Б, отговарящ на европейския стандарт EN13060. С електронна система за заключване на вратите. Този 23 литров автоклав е идеален за заети стоматологични, медицински, ветеринарни, красота и лабораторни цели.\n, Автоматичен автомат за пълна автоматизация с предварително зададени програми.\n, Съответства на европейския стандарт EN13060.\n, Вграденият независим бърз парогенератор осигурява бързи стерилизационни цикли.\n, Бързо след стерилизация вакуумно сушене.\n, Лесен за ползване интерфейс.\n, LCD екран, показващ време, температура и налягане, сигнал за обработка и условия на инструмента.\n, Избор на език, включващ: английски, испански, немски, полски, френски, унгарски, румънски, холандски, литовски, лавински, чешки, италиански и китайски.\n, Лесно достъпен водоем.\nБезопасност и мониторинг:\n, Системата за защита с двойна врата предотвратява стартирането на цикъла, ако вратата не е заключена правилно. Тази система също така предотвратява отварянето на вратата, ако налягането в камерата не е равно на атмосферното налягане извън камерата.\n, Предпазният клапан предотвратява прекомерното налягане в камерата и генератора на пара.\n, Мощността се прекъсва автоматично, ако възникне късо съединение или електрическа неизправност.\n, Може да открива и идентифицира точната причина за всеки проблем и да издава специфичен код за грешка на оператора.\n, Главен прекъсвач за нивото на водата в главния резервоар, контролиращ минималното и максималното ниво на водата.\n, Автоматично предупреждение за поддръжка.\n, Принтер (опция): вътрешен принтер е по избор.\n, USB порт (опция): използва се за свързване на USB стик, всички данни за стерилизация автоматично се записват в USB паметта и могат да бъдат готови директно във всеки компютър и да се съхраняват по електронен път.\n, Вътрешна памет: Последните 20 цикъла могат автоматично да се съхраняват в автоклавната система, която може да бъде отпечатана по всяко време.\nHot Tags: ce е одобрен стоматологичен автоклав стерилизатор, Китай, производители, фабрика, на склад\nСвободен въздушен компресор за масла\nЕдин до четири дентална въздушен компресор\nРаница безшумно безводен компресор\nДървени случай дентална аспирация\nДентален X Ray филмов процесор


Сюжетите на любовта и на любовното в лириката на Багряна | Литературен Вестник\nСюжетите на любовта имат име, време и място на случването. Те имат и своите персонажи, между които се разгръща любовното общение. Сюжетите на любовното са винаги някак статични; там няма най-често дори обект на желанието, а само безадресно любовно чувство или еротическо самотническо жадуване.\nЕто как съм определил л ю б о в н о т о в книгата си гЛюбов и литература“, 1913 г.:\nЛюбовното не е любовта. То е знание или предчувствие, че любовта съществува. А любовта, веднъж настъпила, променя цялото съществувание. Любовното е преддверието. Защото дори и да си преживявал някога любовта (да си оцелял в нея), ти всъщност веднага си забравил същностното за нея, щом ти е била отнета, щом те е отминала. Любовното е все още намерение, желание, потенция, вглеждане, предчувствие, но и илюзия, че вече си вътре в любовта. Любовното е възбудата, която изпитваме, ако внезапно към нас се е устремило красиво момиче, ако застинем в изненадано очакване, а след това се окаже, че момичето всъщност се стреми към стоящия зад нас неин любим. Любовното е сянката на любовта. На дали има любов без предварителните усети на любовното? Дали можем да преживеем любовта, без преди това да сме прелъстени за/от любовното?\nЛюбовното е крехко. То все още няма ясни посоки. Може да бъде и спомен за любовта. Но любовното очевидно също е любов, в някаква степен. Може би любов, която все още няма име, не е все още твърдо назована или е брутално или префинено отхвърлена. Любовното носи всичките намерения на любовта, но няма винаги шансовете да ги осъществи.\nЛюбовното може да бъде сдържано, за да не стане любов. Защото любовта изисква време, самостойно битие. Любовта се разполага навсякъде. Тя няма срам (из въведение към студията гМагията на любовното. Проникване в Антимовския хан“ от цитираната книга, с. 91).\nАко трябва да потърсим отлики в лирическите сюжети на любовта и на любовното, то безспорно ще очакваме сюжетите на любовта да са разгърнати и пространно-линейни, докато сюжетите на любовното ще се стремят към гсъбиране“ в една точка, ще са по-скоро кръгови.\nНо какъв е тогава сюжетът, който носи в ядрото си толкова вълнуващия ни модернистичен мотив за внезапната любов към непознатата минувачка – едно мигновено вглеждане в отминаващата, през което се преживява в свръхконцентриран вид цялата любов, включително еротическото проникване? Та това в българската поезия е мотив, разпънат между меланхолно-целомъдреното Лилиево гВъзкръсват бавно в паметта ми / случайно срещнати жени“ и свръхеротическото Христо-Фотево гЖени вий идвахте срещу ми! / Как стъпвахте! Аз бях готов!“… Очевидно, ясно е, категорично разграничение не можем да сложим и между двата типа сюжети, и между самата любов и любовното. И все пак типологиите съществуват – дори и като тенденция. Сюжетът на любовта може да бъде даден в едно стихотворение, но много по-често се разпростира и извън границите на единичната лирическа творба, оформя цикли и дори цялостна книга със стихотворения и поеми. Сюжетите на любовното все пак са лаконично фиксирани, те са единични актове на възникване на желанието, не са разказ, още по-малко цялостно любовно повествование с всичките негови фази (помним мегареконструкцията на Ролан Барт). Ще откриваме, разбира се, отликите в зависимост от това дали поетовата позиция, на лирическия говорител в частност, е мъжка или женска.\nТук не се занимавам с Багрянините реални биографически любовни сюжети. Когато говоря за имена, имам предвид ролите в спектаклите на любовта, а не малките или фамилни имена на любими, любовници и партньори. Ние знаем някои от техните реални имена. Но при прочит в съзнанието ни се разгръща красивата игра на конкретно и смислово-всеобщо, на вживяване, идентифициране и отчуждаване, наблюдаване отдалеч…\nДа прочетем няколко от тези сюжети на любовта от лириката на голямата поетеса…\nСюжетът на родената в любовното лято щастлива бретонска хетеротопия Пулдю, останала незабравима и насравнима за целия живот (селището с безкрайните плажове и дюни, със своята р и а – образувалия се от приливите залив-вътрешно море, с грандиозната гледка от най-западната точка на прекрасния полуостров към Океана, Пулдю трябва да бъде споменато, защото е избрано, защото е превърнато чрез поезията в място-символ на абсолютната любов, защото цикълът гБретан“ е един от най-големите магически дарове на любовта за българската култура). Ето наистина случай, когато единичното се превръща в разказ за безсмъртната любима и за безсмъртния любим, за безсмъртната любов. Струва си да дойдеш тук на поклонение, да застанеш ето точно тук, за да си припомниш:\nда ме сполети от Бога проклятие,\nако забравя някога това лято,\nАтлантика, на Лайта бреговете.\nстъпките останаха отпечатани. –\nА може би в привечерната позлата,\nи днес бродят нашите два силуета.\nНо задължително и ето това:\nОткрих стъпките ти в пясъка, и за да стигна по-скоро,\nтичах и затъвах до колене, и падах от умора, –\nа като се изкачих на хълма извиках удивена,\nсякаш пръв път те видях в тази вечер незабвенна:\nИзпълваше хоризонта – тъй голям ми се стори–\nЧуй биенето на сърцето ми, виж сълзите в очите,\nникого до днес и аз не съм прегърнала – така. –\nИ ако радостта ми в този миг натегне на везните,\nи Бог поиска да скъси нишката на дните ми, –\nкато за висша милост – ще простра към Него ръка.\nЕкстатиката на тези строфи е наистина абсолютна. Любовните енергии облъчват всички стихотворения от цикъла гБретан“ – и тези, които формално не са глюбовни“, и дори цялата книга гВечната и святата“. Следите от хетеротопията на любовното лято са навсякъде.\nА помним и, в един по-широк контекст, фрагмента на Атанас Далчев: гВ Бретан виждах от влака върху комините на някои селски къщи изковани от желязо букви. Очевидно инициалите на стопаните. гСигурно са ги поставили там – мислех в просъница, унасян от шума на влака, – за да не сбъркат щъркелите, когато им донасят деца“.\nСюжетът на post mortem-присъствието на любимия\nТова безспорно е трагическият сюжет на любовта в лириката на Елисавета Багряна. А най-силен негов израз е стихотворението гТясната врата“ с ето този финал: гИ през тази врата, толкоз тясна, ще можем ли ний / двама заедно ний – да преминем през нея отвъд, / дето светъл и нов почва другият, вечният път“. Като мотив този разказ просветва и в още ред други стихотворения от първите три книги на поетесата. А негов далечен отглас намираме и в късния гБоянски цикъл“ (гНе те измести никой в тази къща“) – въпреки различната автобиографическа свързаност.\nМожем да направим паралел с едно сюрреалистично стихотворение на Яна Язова, носещо в един пантеистичен дух почти същия сюжет: гЛюбов“ от стисобирката гЯзове“, 1931 г. Тук обаче чисто сетивното опиянение (дори и в една ситуация след смъртта на любимия) от самата мощ на битието доминира над тъгата за невъзратимата загуба: гИ слънцето ликува над смъртта, горят ме радостните му лъчи“.\nСюжетът за греховната (спрямо кого?!) любовна зависимост от другия\nСтихотворението гInterieur“ е в поезията на Елисавета Багряна класическата творба на любовното раздвоение, на женското драматическо колебание между уюта, дълга, привързаността и предаността към постоянния, наличния, всекидневния близък мъж и онзи другия, прелъстителя, отсъстващия, явяващия се в нощта, тайния любовник, недържимо привличащия – въпреки морала и навика. Творбата има цялото богатство на нюансите на това раздвоение, пластиката на интериорите и екстериорите на любовната драма – това вътре на дома и вън в мамещия с изкушенията си свят, с поемането на нови и неочаквани посоки на самия сюжет.\nИ направо издевателският обрат спрямо чувството на онзи първия, обичащия, на явния близък мъж, на този, който не знае за другия:\nи се често напразно заричам\nВсъщност неизречен остава въпросът към кого е вината, спрямо какво се греши?\nВ стихотворението гОтплата“ сякаш перспективата към конфигурацията с любовния триъгълник е обърната, мъжът е този, който има и друго решение на любовната драма:\nСега – свободен си. Върни се там,\nи ако можеш, забрави веднага\nна който днес самичка край полагам.\nаз даже както трябва даже не обичам:\nНо финалните два стиха внасят неочакван нюанс в сюжета с декларирания стремеж за дори направо лекомислена свобода от тази емоционална зависимост.\nСюжетът на проточилата се раздяла с любовта, на сдържаното преживяване на постлюбовната драма\nТози сюжет е осъществен в десетки варианти. Но една от най-силните му ранни вариации е стихотворението гUltimum vale“ – със спомена за очакванията на любовта, за гтези мънички минути, / тъй чакани, и минали тъй скоро“, за невъзможността любовта да бъде напусната, макар и вече да си е отишла. Ето как всичко това се разразява в кулминацията на една пищно разцъфнала образност:\nИ още тук, при кулминацията на тази сякаш възвисяваща взаимност, прозвучава мотивът за неизбежната невъзвратимост на раздялата. И същевременно за тази невъзможност да се разделим с любовта без следа в душата ни, без да носим завинаги в себе си емоционалния товар на отдаването, на взаимопроникването с любимия/любимата (стихотворението гСянката“,1935 г.: гКоя си – любовта, съдбата, съвестта?“). За внезапно връхлитащите ни занапред в десетилетията спомени за отминалите любови и привързаности (гСветът се е в сърцето ми събрал / и с него тук са хората любими“, стихотворението гВ зимна буря“, 1960 г.).\nСюжетът на амбивалентното преживяване на една бъдеща, очаквана любов в паралелна мистическа увлеченост към Бога, една близка на екстаза на средновековните мистички преживелица в съвременен аранжимент\nНа първо място, това е удивителното стихотворение гПослушница“ именно с този парадоксален, драматичен и противоречив, но и някак естествено-сливащ се паралелизъм на плътско, чувствено, еротическо и религиозно, аскетично, духовно:\nТвоят образ ми бе пътеводна звезда,\nтвоят образ бе в мойта килия.\nИ напразно се мих със светена вода,\nне пропуснах света литургия,\nна Кръстовден във кръста Господен се врекох\nи прочетох три пъти псалтира…\nедна нощ власеницата тъмна съблякох\nи напуснах сама манастира.\nТи ме взе, както взимаме зрелия нар,\nвече сам полетял към земята.\nИ нима любовта ни не е Божи дар\nи сълзите – причастие свято. –\nА защо виждам кървава рана от щик\nтвойте устни когато целувам?\nО защо ми се мярка Христовия лик\nи Разпятие вечно сънувам.\nВ стихотворението гЛюбов“ от цикъла гОмагьосаната душа“ на стихосбирката гВечната и святата“ сюжетът наистина драматично се оплита именно с насищането с християнска образност. Ето: гКой си ти, в духът ми смут запалил – / Мефистофел ли, или Кръстител?“. Но и: гА сърцето мое доверчиво / пее – птичка в цъфнала градина, / пее – и нарича те: Любимий“.\nВ четене на прекрасната поезия на прекрасната Елисавета Багряна можем да трупаме в нашите литературоведски представи още десетки и десетки сюжети на любовта…\nА сюжетите на любовното? Те също имат безброй варианти на един и същ сюжет: от стихийната жажда за любов и свобода (в тази поезия те са почти синоними) в стихотворения като гВик“:\nнад скъпи гости звънки полюлеи, –\nи моето сърце животрептящо, –\nкато вихрушка над света ме дигат.\nДо колективните стремежи в гПесен на предачките“ към едно отворено за слънце и простор битие, което носи в себе си и далечно обещание за любов – дори и незагатната. И до декларирания нагон по любовта, до желанието за любов сама по себе си, самостойна и абсолютно свободна:\nНо е моята страст негасима,\nи безмълвен е пламналий зов –\nПоезията на Елисавета Багряна! Какъв призив да обичаме и да се обичаме!\nТекстът е представен на Кръгла маса, посветена на Елисавета Багряна, състояла се на 12 ноември 2018 г. в Столична библиотека.\nПредишна статияВ търсене на Рада Букова\nСледваща статияСъвременното словашко кино – поколения, дебюти, оценки


Бившият партньор на жена ми продължава да й пише\nНАЧАЛО НАЧИН НА ЖИВОТ Кореспонденцията с бившия повод за притеснение ли е?\nКореспонденцията с бившия партньор повод за притеснение ли е?\nБившият партньор на жена ми не спира да я търси, въпреки че е семеен. Тя ми показва всичките му съобщения.\nИмам й пълно доверие. Заедно сме от 6 години, имаме син на 3 години. Всичко върви добре. Единственото, което ме притеснява, е кореспонденцията с бившия й приятел. Тя не крие нищо от мен. Но ме притеснява това, че този мъж все още не иска да я пусне.\nЗапознали са се преди 10 години. Излизали са дълго време, но след това, той я напуска и заживява с тяхна обща позната, от която има дете.\nКогато се запознахме с Мира, тя вече беше преживяла раздялата с бившия си приятел. След шест месеца й предложих. И три месеца по-късно се оженихме. Тя ми сподели, че бившият й започнал да й пише почти седмица след сватбата. Споделил й, че му липсва общото им минало.\nТя не отговаряше на съобщенията му. Дори си смени телефонния номер, но след известно време той я намери в социалните мрежи и започна да й пише там. Повечето съобщения бяха поздравления за празниците. Понякога я питаше как вървят нещата в нашето семейство и дали имаме деца. Жена ми не отговаряше на тези съобщения, но все пак той й пращаше семейни снимки. Сякаш казва: „виж какво имам“.\nВижте още: Оказа се, че мъжът, с когото излизам, е женен\nБившият партньор на жена ми все още живее в граждански брак с тяхната обща позната. Жена ми се притеснява какво ще се случи, ако те решат да се разделят. Все пак имат дете.\nМногократно съм я молил да говори с него. Очевидно се страхува, че разговорът няма да е достатъчен.\nЗа какво е всичко това? Тя го игнорира, но той продължава да й пише. Напоследък отново започна да пише колко много съжалява, че са се разделили.\nЖал ми е за жена ми, защото този мъж й е причинил достатъчно страдания. Може би все пак трябва да говоря с него?\nИмали ли сте подобна история и как приключи тя? Какво ви кара да пишете неоправдани съобщения до бившите си в присъствието на собственото си семейство? Какво ще направите, ако получите такива съобщения?